คําสั่งนายกรัฐมนตรีที่ ๑๕/๒๕๖๒เรื่อง กําหนดมาตรการเพื่อแก้ไขและป้องกันภาวะการขาดแคลนน้ํามันเชื้อเพลิง โดยที่มีการจัดตั้งกองทุนน้ํามันเชื้อเพลิงตามพระราชบัญญัติกองทุนน้ํามันเชื้อเพลิง พ.ศ. ๒๕๖๒ สมควรปรับปรุงคําสั่งนายกรัฐมนตรี ที่ ๔/๒๕๔๗ เรื่อง กําหนดมาตรการเพื่อแก้ไขและป้องกันภาวะการขาดแคลนน้ํามันเชื้อเพลิง ลงวันที่ ๒๓ ธันวาคม พ.ศ. ๒๕๔๗ เพื่อให้เกิดความชัดเจนและไม่ซ้ําซ้อนกับพระราชบัญญัติดังกล่าวอาศัยอํานาจตามความในมาตรา ๓ แห่งพระราชกําหนดแก้ไขและป้องกันภาวะการขาดแคลนน้ํามันเชื้อเพลิง พ.ศ. ๒๕๑๖ นายกรัฐมนตรีจึงมีคําสั่งให้ปรับปรุงมาตรการเพื่อแก้ไขและป้องกันภาวะการขาดแคลนน้ํามันเชื้อเพลิงไว้ ดังต่อไปนี้ข้อ ๑ ให้ยกเลิก(๑) คําสั่งนายกรัฐมนตรี ที่ ๔/๒๕๔๗ เรื่อง กําหนดมาตรการเพื่อแก้ไขและป้องกันภาวะการขาดแคลนน้ํามันเชื้อเพลิง ลงวันที่ ๒๓ ธันวาคม พ.ศ. ๒๕๔๗(๒) คําสั่งนายกรัฐมนตรี ที่ ๙/๒๕๔๙ เรื่อง กําหนดมาตรการเพื่อแก้ไขและป้องกันภาวะการขาดแคลนน้ํามันเชื้อเพลิง ลงวันที่ ๗ ธันวาคม พ.ศ. ๒๕๔๙(๓) คําสั่งนายกรัฐมนตรี ที่ ๑/๒๕๕๓ เรื่อง กําหนดมาตรการเพื่อแก้ไขและป้องกันภาวะการขาดแคลนน้ํามันเชื้อเพลิง ลงวันที่ ๒ มีนาคม พ.ศ. ๒๕๕๓(๔) คําสั่งนายกรัฐมนตรี ที่ ๔/๒๕๕๔ เรื่อง กําหนดมาตรการเพื่อแก้ไขและป้องกันภาวะการขาดแคลนน้ํามันเชื้อเพลิง ลงวันที่ ๑ กรกฎาคม พ.ศ. ๒๕๕๔(๕) คําสั่งนายกรัฐมนตรี ที่ ๑/๒๕๕๕ เรื่อง กําหนดมาตรการเพื่อแก้ไขและป้องกันภาวะการขาดแคลนน้ํามันเชื้อเพลิง ลงวันที่ ๑๑ ธันวาคม พ.ศ. ๒๕๕๕ข้อ ๒ ในคําสั่งนี้"น้ํามันเชื้อเพลิง" หมายความว่า น้ํามันเบนซิน น้ํามันดีเซล น้ํามันเตา น้ํามันเชื้อเพลิง สําหรับเครื่องบิน น้ํามันที่คล้ายกันหรือน้ํามันสําหรับเครื่องยนต์ที่คล้ายกัน น้ํามันดิบสังเคราะห์ที่ใช้หรืออาจใช้เป็นวัตถุดิบในการกลั่นหรือผลิตให้ได้มาซึ่งผลิตภัณฑ์ดังกล่าวข้างต้น และให้หมายความรวมถึงก๊าซ ก๊าซธรรมชาติสําหรับยานยนต์ เชื้อเพลิงชีวภาพ หรือน้ํามันเชื้อเพลิงอื่นใดตามที่รัฐมนตรีประกาศกําหนด"ก๊าซ" หมายความว่า ก๊าซปิโตรเลียมเหลวที่ใช้เป็นก๊าซหุงต้มหรือก๊าซปิโตรเลียมที่ประกอบด้วย โพรเพน โพรพิลีน นอร์แมลบิวเทน ไอโซบิวเทน หรือบิวทิลีน อย่างใดอย่างหนึ่งหรือหลายอย่างผสมกันเป็นส่วนใหญ่"ก๊าซธรรมชาติสําหรับยานยนต์" หมายความว่า ก๊าซปิโตรเลียม ซึ่งประกอบด้วยมีเทนเป็นส่วนใหญ่ เพื่อนํามาใช้เป็นเชื้อเพลิงสําหรับยานพาหนะ โดยมีลักษณะและคุณภาพตามประกาศกรมธุรกิจพลังงานที่ออกตามกฎหมายว่าด้วยการค้าน้ํามันเชื้อเพลิง"เชื้อเพลิงชีวภาพ" หมายความว่า เอทานอล ไบโอดีเซล หรือเชื้อเพลิงอื่นใดที่ผลิตได้หรือมีส่วนผสมที่มาจากชีวภาพหรือชีวมวลเพื่อทดแทนหรือลดการใช้เชื้อเพลิงที่ผลิตจากฟอสซิลตามที่รัฐมนตรีประกาศกําหนด"โรงกลั่น" หมายความว่า โรงกลั่นน้ํามันเชื้อเพลิง สถานที่ผลิตและจําหน่ายน้ํามันเชื้อเพลิง ภายในราชอาณาจักร และให้หมายความรวมถึง(๑) โรงแยกก๊าซในราชอาณาจักรที่ผลิตและจําหน่ายก๊าซเพื่อใช้ในราชอาณาจักรและโรงอุตสาหกรรมเคมีปิโตรเลียมและสารละลาย(๒) จุดจําหน่ายของสถานีบริการก๊าซธรรมชาติสําหรับยานยนต์ในราชอาณาจักร"ราคาขายส่งหน้าโรงกลั่น" หมายความว่า ราคาขายส่งหน้าโรงกลั่นที่จําหน่ายให้แก่ผู้ค้าน้ํามัน"ค่าการตลาด" หมายความว่า ค่าใช้จ่ายต่าง ๆ ซึ่งรวมผลตอบแทนในการดําเนินธุรกิจของเจ้าของสถานีบริการซึ่งรับน้ํามันเชื้อเพลิงจากผู้ค้าน้ํามัน และของผู้ค้าน้ํามันซึ่งรับน้ํามันเชื้อเพลิงจากผู้ผลิตและจําหน่ายน้ํามันเชื้อเพลิงจากโรงกลั่นเพื่อใช้ในราชอาณาจักร หรือจากผู้นําเข้าน้ํามันเชื้อเพลิงเพื่อใช้ในราชอาณาจักร แล้วแต่กรณี"ราคาขายปลีก" หมายความว่า ราคาขายส่งหน้าโรงกลั่นรวมกับค่าการตลาดที่กําหนดโดยประกาศของคณะกรรมการ"ผู้ค้าน้ํามัน" หมายความว่า ผู้กระทําการค้าน้ํามันเชื้อเพลิงโดยซื้อ สั่งนําเข้า หรือได้มาด้วยประการอื่นใดเพื่อจําหน่าย ซึ่งมีปริมาณการค้าน้ํามันเชื้อเพลิงแต่ละชนิดหรือรวมกันทุกชนิดปีละตั้งแต่สองหมื่นเมตริกตันขึ้นไป"คณะกรรมการ" หมายความว่า คณะกรรมการบริหารนโยบายพลังงาน ซึ่งแต่งตั้งโดยคณะกรรมการนโยบายพลังงานแห่งชาติ"รัฐมนตรี" หมายความว่า รัฐมนตรีว่าการกระทรวงพลังงานข้อ ๓ ให้คณะกรรมการมีหน้าที่และอํานาจ ดังต่อไปนี้(๑) กําหนดหลักเกณฑ์การคํานวณราคาและกําหนดราคา สําหรับน้ํามันเชื้อเพลิงที่ผลิตและจําหน่าย ณ โรงกลั่นเพื่อใช้ในราชอาณาจักร หรือน้ํามันเชื้อเพลิงที่นําเข้าเพื่อใช้ในราชอาณาจักร(๒) กําหนดหลักเกณฑ์การคํานวณและค่าการตลาด สําหรับการซื้อขายน้ํามันเชื้อเพลิง(๓) กําหนดหลักเกณฑ์การคํานวณและอัตรา สําหรับค่าขนส่งน้ํามันเชื้อเพลิง หรือค่าใช้จ่ายในการเก็บรักษาน้ํามันเชื้อเพลิง(๔) กําหนดหลักเกณฑ์การคํานวณราคาและกําหนดราคา สําหรับราคาขายส่งหน้าโรงกลั่นหรือราคาขายปลีก(๕) กําหนดให้โรงกลั่นแจ้งราคาขายส่งหน้าโรงกลั่นต่อคณะกรรมการ(๖) ปฏิบัติหน้าที่อื่นตามคําสั่งนี้(๗) ปฏิบัติหน้าที่ตามที่นายกรัฐมนตรีมอบหมายข้อ ๔ ให้ผู้อํานวยการสํานักงานนโยบายและแผนพลังงานมีอํานาจลงนามในประกาศคณะกรรมการ เกี่ยวกับการปฏิบัติงานของคณะกรรมการ ตามหน้าที่และอํานาจในข้อ ๓ (๑) (๒) (๓) (๔) และ (๕) ของคําสั่งนี้ข้อ ๕ บรรดาระเบียบและประกาศที่ออกตามคําสั่งนายกรัฐมนตรีที่ถูกยกเลิกตามข้อ ๑ ของคําสั่งนี้ ให้นํามาใช้บังคับโดยอนุโลมเท่าที่ไม่ขัดหรือแย้งกับคําสั่งนี้จนกว่าจะมีระเบียบหรือประกาศที่ออกตามคําสั่งนี้ใช้บังคับข้อ ๖ ในกรณีที่มีปัญหาในการตีความเกี่ยวกับการปฏิบัติตามคําสั่งนี้ ให้ผู้ซึ่งเกี่ยวข้องนําเสนอคณะกรรมการพิจารณาวินิจฉัยและให้คําวินิจฉัยดังกล่าวเป็นที่สุดข้อ ๗ คําสั่งนี้ให้ใช้บังคับตั้งแต่วันที่ ๒๔ กันยายน พ.ศ. ๒๕๖๒ เป็นต้นไปผู้มีอํานาจลงนาม สั่ง ณ วันที่ ๔ ตุลาคม พ.ศ. ๒๕๖๒ พลเอก ประยุทธ์ จันทร์โอชา นายกรัฐมนตรี